རྒྱ་ནག་ནི་འཛམ་གླིང་ནང་གི་ཆོས་དད་རང་དབང་ལ་ཚབས་ཆེན་གྱི་བརྡལ་བཤིག་གཏོང་མཁན་རྒྱལ་ཁབ་སུ་ངོས་འཛིན་བྱས་པའི་རྒྱུ་མཚན་གསལ་འདོན་བྱས་པའི་ནང་།རྒྱ་ནག་གཞུང་གིས་བོད་ཁྱོན་ཡོངས་དང་ལྷག་པར་བོད་རང་སྐྱོང་ལྗོངས་ཀྱི་ས་ཁུལ་ཁག་ཏུ་བོད་མིའི་ཆོས་དད་རང་དབང་ཐོག་དམ་བསྒྲགས་སུན་གཙེར་བཟོས་པ་དེར་བློ་འཚབ་ཡོད་པའི་དོན་ཚན་ཁག་ཅིག་གསལ་སྟོན་བྱས་འདུག་ཅིང་།དེ་ཡང་རྒྱ་ནག་གཞུང་གིས་བོད་མི་རྣམས་ལ་༧གོང་ས་ཏཱ་ལའི་བླ་མ་མཆོག་གི་༧སྐུ་པར་བསྒྲིགས་གཤོམ་བྱ་རྒྱུས་མཚོན་པའི་དད་གུས་ཞུ་རྒྱུའི་རང་དབང་འཕྲོག་པ་མ་ཟད།གསེར་རྟ་བླ་རུང་སྒར་ནང་བསྟན་སློབ་གླིང་གི་དགེ་བཙུན་རྣམས་ཀྱི་བཞུགས་གནས་གཏོར་བཤིག་བཏང་བ་སོགས་བོད་མིའི་ཆོས་དད་རང་དབང་ལ་བརྡལ་བཤིག་ཚབས་ཆེན་བཏང་དང་གཏོང་བཞིན་པའི་གནས་ལུགས་དཔེ་མཚོན་དང་བཅས་པ་ལུང་འདྲེན་གནང་འདུག